title: Provedbena uredba Komisije (EU) 2019/1785 оd 18. listopada 2019. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Ragusano (ZOI))

text:
                  25.10.2019

                  HR

                  Službeni list Europske unije

                  L 272/136

         PROVEDBENA UREDBA KOMISIJE (EU) 2019/1785
         оd 18. listopada 2019.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Ragusano” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Ragusano”, registriranu u skladu s Uredbom Komisije (EZ) br. 1263/96 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Ragusano” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. listopada 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1263/96 od 1. srpnja 1996. o dopuni Priloga Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe (EEZ) br. 2081/92 (SL L 163, 2.7.1996., str. 19.).

            (3)  SL C 216, 27.6.2019., str. 17.


title: Provedbena Uredba Komisije (EU) 2019/1786 оd 23. listopada 2019. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  25.10.2019

                  HR

                  Službeni list Europske unije

                  L 272/137

         PROVEDBENA UREDBA KOMISIJE (EU) 2019/1786
         оd 23. listopada 2019.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EEZ) br. 1484/95 zamjenjuje se tekstom navedenim u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. listopada 2019.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I.

                                 oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo (1)

                                 0207 12 90

                                 Trupovi peradi vrste Gallus domesticus pod nazivom „65 % piletina”, zamrznuti

                                 136,2

                                 0

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, zamrznuti

                                 231,2
                                 210,6
                                 244,8
                                 236,9

                                 21
                                 27
                                 17
                                 19

                                 AR
                                 BR
                                 CL
                                 TH

                                 1602 32 11

                                 Pripravci nekuhane peradi vrste Gallus domesticus

                                 272,1

                                 4

                                 BR

               ”

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7).


title: Provedbena uredba Komisije (EU) 2019/1787 оd 24. listopada 2019. o izmjeni Provedbene uredbe (EU) 2016/6 o uvođenju posebnih uvjeta kojima se uređuje uvoz hrane za životinje i hrane podrijetlom ili poslane iz Japana nakon nesreće u nuklearnoj elektrani Fukushima (Tekst značajan za EGP)

text:
                  25.10.2019

                  HR

                  Službeni list Europske unije

                  L 272/140

         PROVEDBENA UREDBA KOMISIJE (EU) 2019/1787
         оd 24. listopada 2019.
         o izmjeni Provedbene uredbe (EU) 2016/6 o uvođenju posebnih uvjeta kojima se uređuje uvoz hrane za životinje i hrane podrijetlom ili poslane iz Japana nakon nesreće u nuklearnoj elektrani Fukushima
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku ii.,
         budući da:

                     (1)

                     U skladu s člankom 53. Uredbe (EZ) br. 178/2002 moguće je za hranu i hranu za životinje koja se uvozi iz treće zemlje donijeti odgovarajuće hitne mjere Unije radi zaštite javnog zdravlja, zdravlja životinja ili zaštite okoliša ako se rizik ne može na zadovoljavajući način ukloniti mjerama koje pojedinačno poduzimaju države članice.

                     (2)

                     Nakon nesreće koja se dogodila 11. ožujka 2011. u nuklearnoj elektrani Fukushima Komisija je obaviještena da su razine radionuklida u određenim prehrambenim proizvodima podrijetlom iz Japana premašile granične vrijednosti za hranu koje se primjenjuju u Japanu. Takva kontaminacija može predstavljati prijetnju javnom zdravlju i zdravlju životinja u Uniji, te je stoga donesena Provedbena uredba Komisije (EU) br. 297/2011 (2). Ta je uredba zamijenjena Provedbenom uredbom Komisije (EU) br. 961/2011 (3), koja je poslije zamijenjena Provedbenom uredbom Komisije (EU) br. 284/2012 (4). Potonja je uredba zamijenjena Provedbenom uredbom Komisije (EU) br. 996/2012 (5), koja je poslije zamijenjena Provedbenom uredbom Komisije (EU) br. 322/2014 (6), a ona je potom zamijenjena Provedbenom uredbom Komisije (EU) 2016/6 (7).

                     (3)

                     Budući da je Provedbenom uredbom (EU) 2016/6, kako je izmijenjena Provedbenom uredbom Komisije (EU) 2017/2058 (8), predviđeno da se njome utvrđene mjere preispitaju do 30. lipnja 2019. te kako bi se uzelo u obzir daljnji razvoj situacije i podatke o prisutnosti radioaktivnosti u hrani za životinje i hrani za 2017. i 2018., primjereno je izmijeniti Provedbenu uredbu (EU) 2016/6.

                     (4)

                     Postojeće mjere preispitane su uzimajući u obzir više od 100 000 podataka o prisutnosti radioaktivnosti u hrani za životinje i hrani osim govedine te više od 534 000 podataka o prisutnosti radioaktivnosti u govedini koje su japanska tijela dostavila za sedmu i osmu sezonu uzgoja nakon nesreće (od siječnja 2017. do prosinca 2018.).

                     (5)

                     Podaci koje su japanska tijela dostavila za 2017. i 2018. dokazuju da tijekom osme sezone uzgoja nakon nesreće nije zabilježeno premašivanje maksimalnih razina radioaktivnosti u hrani za životinje i hrani podrijetlom iz prefektura Chiba, Tochigi te Iwate i da više nije potrebno zahtijevati da se hrana za životinje i hrana podrijetlom iz prefektura Chiba, Tochigi te Iwate prije izvoza u Uniju uzorkuje i analizira radi provjere prisutnosti radioaktivnosti.

                     (6)

                     Kad je riječ o hrani za životinje i prehrambenim proizvodima podrijetlom iz prefekture Fukushima, uzimajući u obzir podatke o prisutnosti radioaktivnosti koje su japanska tijela dostavila za 2017. i 2018. primjereno je ukinuti zahtjev za uzorkovanje i analizu prije izvoza u Uniju za soju, veliki lopuh, orlovu paprat, japansku kraljevsku paprat, smeđu stelu i od njih dobivene proizvode. Za ostalu hranu za životinje i hranu podrijetlom iz te prefekture primjereno je zadržati zahtjev za uzorkovanje i analizu prije izvoza u Uniju.

                     (7)

                     Kad je riječ o prefekturama Miyagi, Ibaraki i Gunma, trenutačno je obvezno uzorkovanje i analiza gljiva, proizvoda ribarstva te određenog jestivog divljeg bilja i od njih dobivenih proizvoda prije izvoza u Uniju. Podaci o prisutnosti radioaktivnosti za osmu sezonu uzgoja dokazuju da više nije primjereno zahtijevati da se riba i proizvodi ribarstva te određeno jestivo divlje bilje i od njih dobiveni proizvodi iz prefektura Miyagi, Ibaraki i Gunma te gljive iz prefekture Ibaraki uzorkuju i analiziraju prije izvoza u Uniju. Kad je riječ o jestivom divljem bilju i od njega dobivenim proizvodima, više ne bi trebalo zahtijevati uzorkovanje i analizu za izdanke bambusa iz prefektura Ibaraki i Gunma, ali bi se taj zahtjev trebao zadržati za prefekturu Miyagi; više ne bi trebalo zahtijevati uzorkovanje i analizu za smeđu stelu i japansku kraljevsku paprat iz prefekture Miyagi. S druge strane, za biljke iz roda Aralia spp. iz prefekture Gunma utvrđena je nesukladnost tijekom osme sezone uzgoja, te je stoga primjereno zahtijevati da se biljke iz roda Aralia spp. i od njih dobiveni proizvodi iz prefekture Gunma uzorkuju i analiziraju prije izvoza u Uniju.

                     (8)

                     Kad je riječ o prefekturama Nagano i Niigata, trenutačno je obvezno uzorkovanje i analiza gljiva i određenog jestivog divljeg bilja te njihovih prerađevina i od njih dobivenih proizvoda prije izvoza u Uniju. Podaci o prisutnosti radioaktivnosti za osmu sezonu uzgoja dokazuju da više nije primjereno zahtijevati da se gljive iz navedenih dviju prefektura te jestivo divlje bilje smeđa stela, japanska kraljevska paprat i biljke iz roda Aralia spp. i od njih dobiveni proizvodi iz prefekture Nagano uzorkuju i analiziraju prije izvoza u Uniju.

                     (9)

                     Podaci o prisutnosti radioaktivnosti za sedmu i osmu sezonu uzgoja dokazuju da je potrebno zadržati zahtjev da se gljive i koshiabura te od njih dobiveni proizvodi iz prefektura Shizuoka, Yamanashi i Yamagata uzorkuju i analiziraju prije izvoza u Uniju.

                     (10)

                     Uzimajući u obzir podatke o prisutnosti radioaktivnosti za sedmu i osmu sezonu uzgoja, primjereno je odredbe Provedbene uredbe (EU) 2016/6 strukturirati tako da se zajedno grupiraju prefekture iz kojih se mora uzorkovati i analizirati ista hrana za životinje i hrana prije izvoza u Uniju.

                     (11)

                     Kontrole koje se obavljaju pri uvozu pokazuju da japanska tijela pravilno primjenjuju posebne uvjete predviđene zakonodavstvom Unije, a tijekom više od sedam godina tim kontrolama nije utvrđena nesukladnost. Stoga je primjereno zadržati nisku učestalost kontrola pri uvozu.

                     (12)

                     Primjereno je predvidjeti preispitivanje odredaba Provedbene uredbe (EU) 2016/6 kad budu dostupni rezultati uzorkovanja i analiza prisutnosti radioaktivnosti u hrani za životinje i hrani u devetoj i desetoj sezoni uzgoja nakon nesreće (2019. i 2020.), odnosno do 30. lipnja 2021.

                     (13)

                     Provedbenu uredbu (EU) 2016/6 trebalo bi stoga na odgovarajući način izmijeniti.

                     (14)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Provedbena uredba (EU) 2016/6 mijenja se kako slijedi:

                        1.

                        Članak 5. stavak 4. zamjenjuje se sljedećim:

                                    „4.

                                    Uz ribu i proizvode ribarstva iz Priloga II. koji su ulovljeni ili ubrani u obalnim vodama prefekture Fukushima prilaže se izjava iz stavka 1. i analitičko izvješće koje sadržava rezultate uzorkovanja i analize, bez obzira na to gdje se takvi proizvodi istovaruju.”

                        2.

                        Članak 14. zamjenjuje se sljedećim:
                        „Članak 14.

                           Preispitivanje

                        Ova Uredba preispituje se prije 30. lipnja 2021.”

                        3.

                        Prilog II. zamjenjuje se tekstom iz Priloga I. ovoj Uredbi.

                        4.

                        Prilog III. zamjenjuje se tekstom iz Priloga II. ovoj Uredbi.

            Članak 2.
            Prijelazna odredba
            Pošiljke hrane za životinje i hrane obuhvaćene područjem primjene Provedbene uredbe (EU) 2016/6 koje su izašle iz Japana prije stupanja na snagu ove Uredbe mogu se uvesti u Uniju pod uvjetima koji su utvrđeni u Provedbenoj uredbi (EU) 2016/6 prije stupanja na snagu ove Uredbe.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. listopada 2019.

                  Za Komisiju

                  Predsjednik

               Jean-Claude JUNCKER

            (1)  SL L 31, 1.2.2002., str. 1.

            (2)  Provedbena uredba Komisije (EU) br. 297/2011 od 25. ožujka 2011. o uvođenju posebnih uvjeta kojima se uređuje uvoz hrane za životinje i hrane podrijetlom ili poslane iz Japana nakon nesreće u nuklearnoj elektrani Fukushima (SL L 80, 26.3.2011., str. 5.).

            (3)  Provedbena uredba Komisije (EU) br. 961/2011 od 27. rujna 2011. o uvođenju posebnih uvjeta kojima se uređuje uvoz hrane za životinje i hrane podrijetlom ili poslane iz Japana nakon nesreće u nuklearnoj elektrani Fukushima i o stavljanju izvan snage Provedbene uredbe (EU) br. 297/2011
         (SL L 252, 28.9.2011., str. 10.).

            (4)  Provedbena uredba Komisije (EU) br. 284/2012 od 29. ožujka 2012. o uvođenju posebnih uvjeta kojima se uređuje uvoz hrane za životinje i hrane podrijetlom ili poslane iz Japana nakon nesreće u nuklearnoj elektrani Fukushima i o stavljanju izvan snage Provedbene uredbe (EU) br. 961/2011 (SL L 92, 30.3.2012., str. 16.).

            (5)  Provedbena uredba Komisije (EU) br. 996/2012 od 26. listopada 2012. o propisivanju posebnih pravila za uvoz hrane i hrane za životinje podrijetlom ili isporučene iz Japana nakon incidenta u nuklearnoj elektrani Fukushima i o stavljanju izvan snage Provedbene uredbe (EU) br. 284/2012 (SL L 299, 27.10.2012., str. 31.).

            (6)  Provedbena uredba Komisije (EU) br. 322/2014 od 28. ožujka 2014. o uvođenju posebnih uvjeta kojima se uređuje uvoz hrane za životinje i hrane podrijetlom ili poslanih iz Japana nakon nesreće u nuklearnoj elektrani Fukushima (SL L 95, 29.3.2014., str. 1.).

            (7)  Provedbena uredba Komisije (EU) 2016/6 od 5. siječnja 2016. o uvođenju posebnih uvjeta kojima se uređuje uvoz hrane za životinje i hrane podrijetlom ili poslane iz Japana nakon nesreće u nuklearnoj elektrani Fukushima i o stavljanju izvan snage Provedbene uredbe (EU) br. 322/2014
         (SL L 3, 6.1.2016., str. 5.).

            (8)  Provedbena uredba Komisije (EU) 2017/2058 оd 10. studenoga 2017. o izmjeni Provedbene uredbe (EU) 2016/6 o uvođenju posebnih uvjeta kojima se uređuje uvoz hrane za životinje i hrane podrijetlom ili poslane iz Japana nakon nesreće u nuklearnoj elektrani Fukushima (SL L 294, 11.11.2017., str. 29.).

            PRILOG I.
            Prilog II. Provedbenoj uredbi (EU) 2016/6 zamjenjuje se sljedećim:

                     „PRILOG II.

                        Hrana i hrana za životinje za koju se zahtijeva uzorkovanje i analiza na prisutnost cezija-134 i cezija-137 prije izvoza u Uniju

                     (a)   proizvodi podrijetlom iz prefekture Fukushima:

                                 —

                                 gljive i od njih dobiveni proizvodi razvrstani u oznake KN 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 i ex 2005 99 80;

                                 —

                                 riba i proizvodi ribarstva razvrstani u oznake KN 0302, 0303, 0304, 0305, 0308, 1504 10, 1504 20, 1604 uz iznimku sljedećeg:

                                             —

                                             japanski gof (Seriola quinqueradiata) i žutorepi gof (Seriola lalandi) razvrstani u oznake KN ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 i ex 1604 20 90;

                                             —

                                             gof (Seriola dumerili) razvrstan u oznake KN ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 i ex 1604 20 90;

                                             —

                                             japanski pagar (Pagrus major) razvrstan u oznake KN 0302 85 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 i ex 1604 20 90;

                                             —

                                             šnjurak (Pseudocaranx dentex) razvrstan u oznake KN ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 i ex 1604 20 90;

                                             —

                                             sjevernopacifička tuna (Thunnus orientalis) razvrstana u oznake KN ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 14 41, ex 1604 14 48 i ex 1604 20 70;

                                             —

                                             lokarda (Scomber japonicus) razvrstana u oznake KN ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 i ex 1604 20 50;

                                 —

                                    Aralia spp. i od nje dobiveni proizvodi razvrstani u oznake KN ex 0709 99, ex 0710 80, ex 0711 90 i ex 0712 90;

                                 —

                                 bambusovi izdanci (Phyllostacys pubescens) i od njih dobiveni proizvodi razvrstani u oznake KN ex 07 09 99, ex 0710 80, ex 0711 90, ex 0712 90, ex 2004 90 i 2005 91 00;

                                 —

                                 koshiabura (izdanak biljke Eleuterococcus sciadophylloides) i od nje dobiveni proizvodi razvrstani u oznake KN ex 0709 99, ex 0710 80, ex 0711 90 i ex 0712 90;

                                 —

                                 (japanski) kaki (Diospyros sp.) i od njega dobiveni proizvodi razvrstani u oznake KN 0810 70 00, ex 0811 90, ex 0812 90 i ex 0813 50;

                           (b)   proizvodi podrijetlom iz prefekture Miyagi

                                 —

                                 gljive i od njih dobiveni proizvodi razvrstani u oznake KN 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 i ex 2005 99 80;

                                 —

                                    Aralia spp. i od nje dobiveni proizvodi razvrstani u oznake KN ex 0709 99, ex 0710 80, ex 0711 90 i ex 0712 90;

                                 —

                                 bambusovi izdanci (Phyllostacys pubescens) i od njih dobiveni proizvodi razvrstani u oznake KN ex 07 09 99, ex 0710 80, ex 0711 90, ex 0712 90, ex 2004 90 i 2005 91 00;

                                 —

                                 orlova paprat (Pteridium aquilinum) i od nje dobiveni proizvodi razvrstani u oznake KN ex 0709 99, ex 0710 80, ex 0711 90 i ex 0712 90;

                                 —

                                 koshiabura (izdanak biljke Eleuterococcus sciadophylloides) i od nje dobiveni proizvodi razvrstani u oznake KN ex 0709 99, ex 0710 80, ex 0711 90 i ex 0712 90;

                           (c)   proizvodi podrijetlom iz prefekture Gunma

                                 —

                                 gljive i od njih dobiveni proizvodi razvrstani u oznake KN 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 i ex 2005 99 80;

                                 —

                                    Aralia spp. i od nje dobiveni proizvodi razvrstani u oznake KN 0709 99, ex 0710 80, ex 0711 90 i ex 0712 90;

                                 —

                                 koshiabura (izdanak biljke Eleuterococcus sciadophylloides) i od nje dobiveni proizvodi razvrstani u oznake KN ex 0709 99, ex 0710 80, ex 0711 90 i ex 0712 90;

                           (d)   proizvodi podrijetlom iz prefektura Yamanashi, Yamagata ili Shizuoka:

                                 —

                                 gljive i od njih dobiveni proizvodi razvrstani u oznake KN 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 i ex 2005 99 80;

                                 —

                                 koshiabura (izdanak biljke Eleuterococcus sciadophylloides) i od nje dobiveni proizvodi razvrstani u oznake KN ex 0709 99, ex 0710 80, ex 0711 90 i ex 0712 90;

                           (e)   proizvodi podrijetlom iz prefektura Ibaraki, Nagano ili Niigata:

                                 —

                                 koshiabura (izdanak biljke Eleuterococcus sciadophylloides) i od nje dobiveni proizvodi razvrstani u oznake KN ex 0709 99, ex 0710 80, ex 0711 90 i ex 0712 90;

                           (f)   složeni proizvodi koji sadržavaju više od 50 % proizvoda navedenih u točkama od (a) do (e) ovog Priloga.

               ”

            PRILOG II.
            Prilog III. Provedbenoj uredbi (EU) 2016/6 zamjenjuje se sljedećim:

                     „PRILOG III.

                        Izjava za uvoz u Uniju

                        …(Proizvod i zemlja podrijetla)

                        Identifikacijska oznaka serije …Broj izjave …

                     U skladu s Provedbenom uredbom Komisije (EU) 2016/6 o uvođenju posebnih uvjeta kojima se uređuje uvoz hrane za životinje i hrane podrijetlom ili poslane iz Japana nakon nesreće u nuklearnoj elektrani Fukushima
                     ……(ovlašteni predstavnik iz članka 6. stavka 2. ili 3. Provedbene uredbe (EU) 2016/6)
                     IZJAVLJUJE da je ……(proizvodi iz članka 5. stavka 1. Provedbene uredbe (EU) 2016/6) iz ove pošiljke koja se sastoji od: ………(opis pošiljke, proizvoda, broj i vrsta pakiranja, bruto ili neto masa) koju je u … (mjesto utovara) dana … (datum utovara) utovario …(naziv prijevoznika) i poslao u… (odredišno mjesto i država) iz objekta ……(naziv i adresa objekta)
                     u skladu s važećim zakonodavstvom u Japanu u pogledu najvećih dopuštenih razina za zbroj cezija-134 i cezija-137.
                     IZJAVLJUJE da se pošiljka odnosi na:

                                 ☐

                                 proizvode iz Priloga II. Provedbenoj uredbi (EU) 2016/6, kako je izmijenjena Provedbenom uredbom (EU) 2019/1787, koji su ubrani i/ili prerađeni prije 11. ožujka 2011.;

                                 ☐

                                 proizvode iz Priloga II. Provedbenoj uredbi (EU) 2016/6, kako je izmijenjena Provedbenom uredbom (EU) 2019/1787, koji ne potječu i nisu poslani iz jedne od prefektura za koje se zahtijeva uzorkovanje i analiza tog proizvoda navedenih u Prilogu II. Provedbenoj uredbi (EU) 2016/6, kako je izmijenjena Provedbenom uredbom (EU) 2019/1787;

                                 ☐

                                 proizvode iz Priloga II. Provedbenoj uredbi (EU) 2016/6, kako je izmijenjena Provedbenom uredbom (EU) 2019/1787, koji su poslani, ali ne potječu iz jedne od prefektura za koje se zahtijeva uzorkovanje i analiza tog proizvoda navedenih u Prilogu II. Provedbenoj Uredbi (EU) 2016/6, kako je izmijenjena Provedbenom uredbom (EU) 2019/1787, te koji nisu bili izloženi radioaktivnosti tijekom provoza;

                                 ☐

                                 proizvode iz Priloga II. Provedbenoj uredbi (EU) 2016/6, kako je izmijenjena Provedbenom uredbom (EU) 2019/1787, koji potječu iz jedne od prefektura za koje se zahtijeva uzorkovanje i analiza tog proizvoda navedenih u Prilogu II. Provedbenoj uredbi (EU) 2016/6, kako je izmijenjena Provedbenom uredbom (EU) 2019/1787, i koji su uzorkovani dana …(datum) te podvrgnuti laboratorijskoj analizi dana … (datum) u … (naziv laboratorija) radi utvrđivanja razine radionuklida, cezija-134 i cezija-137. Analitičko izvješće nalazi se u privitku;

                                 ☐

                                 proizvode iz Priloga II. Provedbenoj uredbi (EU) 2016/6, kako je izmijenjena Provedbenom uredbom (EU) 2019/1787, nepoznatog podrijetla ili od njih dobiveni proizvod ili složenu hranu za životinje ili hranu koja sadržava više od 50 % tih proizvoda kao sastojke nepoznatog podrijetla, koji su uzorkovani dana …(datum) i podvrgnuti laboratorijskoj analizi dana …(datum) u …(naziv laboratorija) radi utvrđivanja razine radionuklida, cezija-134 i cezija-137. Analitičko izvješće nalazi se u privitku.

                           Sastavljeno u …dana …
                     Pečat i potpis ovlaštenog predstavnika iz članka 6. stavka 2. ili 3. Provedbene uredbe (EU) 2016/6

               ”


title: Provedbena uredba Komisije (EU) 2020/502 оd 6. travnja 2020. o određenim mjerama trgovinske politike u pogledu određenih proizvoda podrijetlom iz Sjedinjenih Američkih Država

text:
                  7.4.2020

                  HR

                  Službeni list Europske unije

                  L 109/10

         PROVEDBENA UREDBA KOMISIJE (EU) 2020/502
         оd 6. travnja 2020.
         o određenim mjerama trgovinske politike u pogledu određenih proizvoda podrijetlom iz Sjedinjenih Američkih Država
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 654/2014 Europskog parlamenta i Vijeća od 15. svibnja 2014. o ostvarivanju prava Unije na primjenu i provedbu međunarodnih trgovinskih pravila (1), a posebno njezin članak 4. stavak 1.,
         budući da:

                     (1)

                     Sjedinjene Američke Države 24. siječnja 2020. donijele su zaštitne mjere u obliku povećanja carine na uvoz određenih sekundarnih proizvoda od aluminija i čelika, koje su stupile na snagu 8. veljače 2020. na neograničeno razdoblje.

                     (2)

                     Iako ih Sjedinjene Američke Države opisuju kao sigurnosne mjere, zapravo su to zaštitne mjere. Riječ je o korektivnim mjerama kojima se remeti ravnoteža koncesija i obveza koje proizlaze iz Sporazuma o Svjetskoj trgovinskoj organizaciji („Sporazum o WTO-u”) i ograničava uvoz u cilju zaštite domaće industrije od inozemne konkurencije radi ostvarivanja trgovinskog blagostanja te industrije. Iznimke u vezi sa sigurnošću iz Općeg sporazuma o carinama i trgovini iz 1994. („GATT iz 1994.”) ne primjenjuju se na te zaštitne mjere niti ih opravdavaju te ne utječu na pravo ponovnog postizanja ravnoteže u skladu s odgovarajućim odredbama Sporazuma o WTO-u.

                     (3)

                     U skladu sa Sporazumom WTO-a o zaštitnim mjerama bilo koja članica izvoznica pogođena zaštitnom mjerom ima pravo suspendirati primjenu približno jednakih obveza na temelju GATT-a iz 1994. na trgovinu članice WTO-a koja primjenjuje zaštitnu mjeru, ako se savjetovanjima između te dvije članice ne postigne zadovoljavajuće rješenje i ako se tome ne usprotivi Vijeće WTO-a za trgovinu robom.

                     (4)

                     Savjetovanjima između Sjedinjenih Američkih Država i Unije provedenima u skladu s člankom 8. i člankom 12. stavkom 3. Sporazuma WTO-a o zaštitnim mjerama nije se postiglo zadovoljavajuće rješenje (2).

                     (5)

                     Suspenzija približno jednakih koncesija ili drugih obveza koju provodi Unija trebala bi stupiti na snagu po isteku 30 dana od datuma obavješćivanja Vijeća za trgovinu robom, osim ako se ono tome usprotivi.

                     (6)

                     Sporazumom o WTO-u predviđeno je da se pravo suspenzije ostvaruje (a) odmah, ako zaštitna mjera nije donesena zbog apsolutnog povećanja uvoza ili nije u skladu s odgovarajućim odredbama Sporazuma o WTO-u, ili (b) nakon isteka razdoblja od tri godine od primjene zaštitne mjere.

                     (7)

                     Zaštitne mjere Sjedinjenih Američkih Država mogu imati vrlo negativan gospodarski utjecaj na predmetne industrije Unije. Njima bi se znatno ograničio izvoz predmetnih sekundarnih proizvoda od aluminija i čelika iz Unije u Sjedinjene Američke Države. Vrijednost uvoza predmetnih sekundarnih proizvoda od aluminija i čelika iz Unije u Sjedinjene Američke Države na koji se odnose navedene mjere u 2019. je iznosila gotovo 40 milijuna EUR.

                     (8)

                     Suspenzija trgovinskih koncesija povećanjem carina na uvoz određenih proizvoda podrijetlom iz Sjedinjenih Američkih Država u Uniju do razine koja odražava i ne premašuje iznos koji bi proizlazio iz primjene carina Sjedinjenih Američkih Država na uvoz predmetnih sekundarnih proizvoda od čelika i aluminija iz Unije u Sjedinjene Američke Države stoga predstavlja primjerenu suspenziju primjene približno jednakih trgovinskih koncesija u skladu sa Sporazumom WTO-a o zaštitnim mjerama.

                     (9)

                     Komisija ostvaruje pravo na ponovnu uspostavu ravnoteže koncesija u trgovinskim odnosima s trećim zemljama na temelju članka 4. stavka 1. Uredbe (EU) br. 654/2014. Odgovarajuće mjere koje se poduzimaju jesu mjere trgovinske politike koje se sastoje od suspenzije carinskih koncesija i određivanja novih ili povećanih carina.

                     (10)

                     Pri osmišljavanju i odabiru tih mjera Komisija je primijenila objektivne kriterije u skladu s člankom 4. stavkom 2. točkom (c) i člankom 4. stavkom 3. Uredbe (EU) br. 654/2014, uzimajući u obzir, prema potrebi, razmjernost mjera, njihov potencijal olakšavanja situacije za industrije Unije koje su pogođene zaštitnim mjerama i cilj smanjivanja negativnog gospodarskog utjecaja na Uniju. U skladu s člankom 9. Uredbe (EU) br. 654/2014 Komisija je dionicima omogućila da izraze svoje stavove i dostave informacije o relevantnim gospodarskim interesima Unije (3).

                     (11)

                     U skladu s navedenim Komisija se pobrinula da su dodatne carine razmjerne učinku zaštitnih mjera Sjedinjenih Američkih Država i da nisu pretjerane, kako je opisano u uvodnim izjavama 8., 16. i 18.

                     (12)

                     Nadalje, odabrane mjere imaju potencijal olakšavanja situacije za industrije čelika i aluminija u Uniji koje su pogođene zaštitnim mjerama Sjedinjenih Američkih Država.

                     (13)

                     Konačno, odabrane mjere odnose se na uvoz proizvoda podrijetlom iz Sjedinjenih Američkih Država o čijoj opskrbi Unija nije bitno ovisna. Tim se pristupom u najvećoj mogućoj mjeri izbjegava negativan utjecaj na razne sudionike na tržištu Unije, uključujući potrošače.

                     (14)

                     Uzimajući u obzir zahtjeve u pogledu rokova navedene u uvodnoj izjavi 6. i ako se ne usprotivi Vijeće za trgovinu robom, kako je navedeno u uvodnoj izjavi 5., dodatne carine trebale bi se primjenjivati u dvije faze.

                     (15)

                     U prvoj fazi na uvoz proizvoda iz članka 1. stavka 2. točke (a) trebale bi se primjenjivati carine ad valorem od 20 % i 7 % od 8. svibnja 2020. do prestanka primjene zaštitnih mjera Sjedinjenih Američkih Država na proizvode iz Unije.

                     (16)

                     Ukupna vrijednost carina ad valorem u prvoj fazi odražava povećanje carina od 10 % i 25 % koje su Sjedinjene Američke Države uvele na uvoz otpresaka za branike od aluminija, uključujući dijelove i pribor motornih vozila iz tarifnih brojeva od 8701 do 8705, i otpresaka za branike od čelika, uključujući dijelove i pribor motornih vozila iz tarifnih brojeva od 8701 do 8705 (oboje je opisano pod oznakom HTS (4)8708 10 30), te otpresaka za karoseriju od aluminija za traktore prikladne za upotrebu u poljoprivredi i otpresaka za karoseriju od čelika za traktore prikladne za upotrebu u poljoprivredi (oboje je opisano pod oznakom HTS 8708 29 21) (5) iz Unije u Sjedinjene Američke Države (ukupna vrijednost uvoza tih proizvoda iz Unije u Sjedinjene Američke Države 2019. je iznosila 19 milijuna EUR). Zaštitne mjere koje su Sjedinjene Američke Države uvele za te proizvode nisu rezultat apsolutnog povećanja uvoza.

                     (17)

                     U drugoj fazi trebala bi se primjenjivati dodatna carina ad valorem od 4,4 % na uvoz proizvoda iz članka 1. stavka 2. točke (b) od 8. veljače 2023. ili, ako to nastupi prije, nakon što Tijelo za rješavanje sporova WTO-a donese ili bude obaviješteno o odluci da zaštitne mjere Sjedinjenih Američkih Država nisu u skladu s relevantnim odredbama Sporazuma o WTO-u, do prestanka primjene zaštitnih mjera Sjedinjenih Američkih Država.

                     (18)

                     Ukupan iznos carina ad valorem u drugoj fazi odražava povećanje carina od 10 % i 25 % koje su Sjedinjene Američke Države uvele na uvoz preostalih predmetnih proizvoda iz Unije u Sjedinjene Američke Države (6) (ukupna vrijednost uvoza tih proizvoda iz Unije u Sjedinjene Američke Države 2019. je iznosila 21 milijun EUR). Zaštitne mjere koje su Sjedinjene Američke Države uvele za te proizvode možda su rezultat apsolutnog povećanja uvoza.

                     (19)

                     Komisija može izmijeniti ovu Uredbu kako bi uzela u obzir eventualne izmjene zaštitnih mjera Sjedinjenih Američkih Država, primjerice isključenje proizvoda ili poduzeća.

                     (20)

                     Ova Uredba ne utječe na pitanje usklađenosti zaštitnih mjera Sjedinjenih Američkih Država s relevantnim odredbama Sporazuma o WTO-u.

                     (21)

                     S obzirom na primjenjive rokove WTO-a primjereno je da ovaj akt stupi na snagu na dan objave u Službenom listu Europske unije.

                     (22)

                     Mjere predviđene ovom Uredbom u skladu su s mišljenjem Odbora za trgovinske prepreke, koji je uspostavljen Uredbom (EU) 2015/1843 Europskog parlamenta i Vijeća (7),

               DONIJELA JE OVU UREDBU:

            Članak 1.

               1.   Komisija odmah, a u svakom slučaju najkasnije 7. travnja 2020., pismeno obavješćuje Vijeće WTO-a za trgovinu robom da Unija od 8. svibnja 2020. suspendira primjenu koncesija za uvozne carine na temelju GATT-a iz 1994. na trgovinu Sjedinjenih Američkih Država za proizvode navedene u stavku 2., ako se Vijeće za trgovinu robom tome ne usprotivi.

               2.   Stoga Unija primjenjuje dodatne carine na uvoz u Uniju proizvoda navedenih u nastavku podrijetlom iz Sjedinjenih Američkih Država, kako slijedi:

                           (a)

                           u prvoj fazi, od 8. svibnja 2020. primjenjuju se dodatne carine ad valorem od 20 % i 7 % na uvoz proizvoda navedenih u nastavku:

                                       Oznaka KN (8)

                                       Dodatna carina ad valorem

                                       9613 80 00

                                       20 %

                                       3926 30 00

                                       7 %

                           (b)

                           U drugoj fazi primjenjuje se dodatna carina ad valorem od 4,4 % na uvoz proizvoda navedenog u nastavku:

                                       —

                                       od 8. veljače 2023.; ili

                                       —

                                       od petog dana od datuma na koji Tijelo WTO-a za rješavanje sporova donese ili bude obaviješteno o odluci da zaštitne mjere Sjedinjenih Američkih Država nisu u skladu s relevantnim odredbama Sporazuma o WTO-u, ako to nastupi prije. U potonjem slučaju, Komisija u Službenom listu Europske unije objavljuje obavijest u kojoj se navodi datum donošenja te odluke ili obavješćivanja o njoj.

                                                   Oznaka KN (9)

                                                   Dodatna carina ad valorem

                                                   9504 40 00

                                                   4,4 %

            Članak 2.
            Unija primjenjuje dodatne carine utvrđene u članku 1. sve dok i u mjeri u kojoj Sjedinjene Američke Države primjenjuju ili budu ponovno primjenjivale svoje zaštitne mjere na način koji utječe na proizvode iz Unije. Komisija u Službenom listu Europske unije objavljuje obavijest u kojoj se navodi datum prestanka primjene zaštitnih mjera Sjedinjenih Američkih Država.

            Članak 3.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. travnja 2020.

                  Za Komisiju

                  Predsjednica

               Ursula VON DER LEYEN

            (1)  Uredba (EU) br. 654/2014 Europskog parlamenta i Vijeća od 15. svibnja 2014. o ostvarivanju prava Unije na primjenu i provedbu međunarodnih trgovinskih pravila i o izmjeni Uredbe Vijeća (EZ) br. 3286/94 o utvrđivanju postupaka Zajednice u području zajedničke trgovinske politike kako bi se osiguralo ostvarivanje prava Zajednice prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (SL L 189, 27.6.2014., str. 50.).

            (2)  Savjetovanja je zatražila Unija 6. ožujka 2020. Dogovor nije postignut i istekao je rok od 30 dana za savjetovanja predviđen člankom 8. Sporazuma WTO-a o zaštitnim mjerama.

            (3)  https://trade.ec.europa.eu/consultations/index.cfm?consul_id=264

            (4)  Oznake harmonizirane tarifne nomenklature Sjedinjenih Američkih Država, kako su navedene u proglasu 9980 od 24. siječnja 2020. Adjusting Imports of Derivative Aluminum Articles and Derivative Steel Articles Into the United States (Prilagodba uvoza sekundarnih proizvoda od čelika i aluminija u Sjedinjene Američke Države), Savezni registar, svezak 85, br. 19, 29. siječnja 2020. i prilozima tom proglasu (https://www.whitehouse.gov/presidential-actions/proclamation-adjusting-imports-derivative-aluminum-articles-derivative-steel-articles-united-states/).

            (5)  Proizvodi navedeni u proglasu 9980 od 24. siječnja 2020. Adjusting Imports of Derivative Aluminum Articles and Derivative Steel Articles Into the United States (Prilagodba uvoza sekundarnih proizvoda od čelika i aluminija u Sjedinjene Američke Države), Savezni registar, svezak 85, br. 19, 29. siječnja 2020. i prilozima tom proglasu (https://www.whitehouse.gov/presidential-actions/proclamation-adjusting-imports-derivative-aluminum-articles-derivative-steel-articles-united-states/).

            (6)  Proizvodi navedeni u proglasu 9980 od 24. siječnja 2020. Adjusting Imports of Derivative Aluminum Articles and Derivative Steel Articles Into the United States (Prilagodba uvoza sekundarnih proizvoda od čelika i aluminija u Sjedinjene Američke Države), Savezni registar, svezak 85, br. 19, 29. siječnja 2020. (https://www.whitehouse.gov/presidential-actions/proclamation-adjusting-imports-derivative-aluminum-articles-derivative-steel-articles-united-states/).

            (7)  Uredba (EU) 2015/1843 Europskog parlamenta i Vijeća od 6. listopada 2015. o utvrđivanju postupaka Unije u području zajedničke trgovinske politike kako bi se osiguralo ostvarivanje prava Unije prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (kodifikacija) (SL L 272, 16.10.2015., str. 1.).

            (8)  Oznake nomenklature preuzete su iz kombinirane nomenklature kako je definirana u članku 1. stavku 2. Uredbe Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.) i navedena u njezinu Prilogu I., koje su važeće u trenutku objave ove Uredbe i kako su izmijenjene, mutatis mutandis, naknadnim zakonodavstvom, zadnji put Provedbenom uredbom Komisije (EU) 2019/1776 od 9. listopada 2019. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 280, 31.10.2019., str. 1.).

            (9)  Oznake nomenklature preuzete su iz kombinirane nomenklature kako je definirana u članku 1. stavku 2. Uredbe Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.) i navedena u njezinu Prilogu I., koje su važeće u trenutku objave ove Uredbe i kako su izmijenjene, mutatis mutandis, naknadnim zakonodavstvom, zadnji put Provedbenom uredbom Komisije (EU) 2019/1776 od 9. listopada 2019. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 280, 31.10.2019., str. 1.).


title: Provedbena uredba Komisije (EU) 2020/879 оd 23. lipnja 2020. o izmjeni Provedbene uredbe (EU) br. 897/2014 u pogledu posebnih odredbi za usklađivanje odredbi za provedbu programa prekogranične suradnje koji se financiraju u okviru Europskog instrumenta za susjedstvo s posebnim mjerama kao odgovor na pandemiju bolesti COVID-19

text:
                  26.6.2020

                  HR

                  Službeni list Europske unije

                  L 203/59

         PROVEDBENA UREDBA KOMISIJE (EU) 2020/879
         оd 23. lipnja 2020.
         o izmjeni Provedbene uredbe (EU) br. 897/2014 u pogledu posebnih odredbi za usklađivanje odredbi za provedbu programa prekogranične suradnje koji se financiraju u okviru Europskog instrumenta za susjedstvo s posebnim mjerama kao odgovor na pandemiju bolesti COVID-19
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 232/2014 Europskog parlamenta i Vijeća od 11. ožujka 2014. o uspostavi Europskog instrumenta za susjedstvo (1), a posebno njezin članak 12. stavak 1.,
         uzimajući u obzir Uredbu (EU) br. 236/2014 Europskog parlamenta i Vijeća od 11. ožujka 2014. o utvrđivanju zajedničkih pravila i postupaka za provedbu instrumenata Unije za financiranje vanjskog djelovanja (2), a posebno njezin članak 6. stavak 2.,
         budući da:

                     (1)

                     Na provedbu programâ prekogranične suradnje u okviru Europskog instrumenta za susjedstvo i cilja „Europska teritorijalna suradnja” u skladu s Provedbenom uredbom Komisije (EU) br. 897/2014 (3) posljedice pandemije bolesti COVID-19 utjecale su na dosad neviđen način. Zbog te su izvanredne situacije potrebne posebne mjere koje bi trebale omogućiti da programi prekogranične suradnje u okviru Europskog instrumenta za susjedstvo na fleksibilan i djelotvoran način doprinesu ispunjavanju dinamičnih potreba u najteže pogođenim sektorima, kao što su zdravstvo, poduzeća, uključujući mala i srednja poduzeća, i tržište rada, te da ti programi potaknu socioekonomski oporavak u područjima za koja su namijenjeni.

                     (2)

                     Mjere usporedive s onima uvedenima uredbama (EU) 2020/460 (4) i (EU) 2020/558 (5) Europskog parlamenta i Vijeća koje se trenutačno primjenjuju na programe prekogranične suradnje u okviru cilja „Europska teritorijalna suradnja” trebale bi se primjenjivati na programe prekogranične suradnje u okviru Europskog instrumenta za susjedstvo.

                     (3)

                     U cilju smanjenja proračunskih troškova država sudionica ili korisnika pomoći EU-a u kontekstu pandemije bolesti COVID-19, pravilo sufinanciranja ne primjenjuje se na doprinos Unije povezan s rashodima koji su nastali i plaćeni kako su uključeni u godišnja financijska izvješća programa za računovodstvenu godinu koja počinje 1. srpnja 2020. i završava 30. lipnja 2021.

                     (4)

                     Zbog višestrukih kašnjenja na početku programskog razdoblja i daljnjeg usporavanja provedbe projekata zbog pandemije bolesti COVID-19, rok koji je za 31. prosinca 2021. određen za potpisivanje svih ugovora osim već sklopljenih za velike infrastrukturne projekte trebalo bi produljiti za još godinu dana, do 31. prosinca 2022. Iz istih se razloga ne može očekivati da će projektne aktivnosti financirane u okviru programa završiti do 31. prosinca 2022. Taj bi rok stoga trebalo produljiti za još godinu dana, do 31. prosinca 2023.

                     (5)

                     Budući da se mjere protiv širenja zaraze razlikuju među zemljama sudionicama, tijelima za reviziju može biti teško ili čak nemoguće provesti revizije na licu mjesta i primijeniti metodu statističkog uzorkovanja tijekom određenog razdoblja. Stoga bi u pogledu računovodstvene godine koja traje od 1. srpnja 2019. do 30. lipnja 2020. tijelima za reviziju trebalo dopustiti primjenu metode nestatističkog uzorkovanja.

                     (6)

                     Projekti se mogu odabrati bez poziva na podnošenje ponuda u iznimnim slučajevima i uz odgovarajuće opravdanje u kontekstu pandemije bolesti COVID-19. Postupovne korake koje Komisija treba poduzeti trebalo bi skratiti, odnosno ne zahtijevati podnošenje potpune prijave projekta Komisiji radi njegove procjene.

                     (7)

                     U Provedbenoj uredbi (EU) br. 897/2014 pojam „završna izvješća” upotrebljava se u dva različita konteksta. Stoga bi se u toj provedbenoj uredbi trebalo jasno razlikovati između završnih izvješća koja obuhvaćaju program, s jedne strane, i završnih izvješća koja se odnose na provedbu određenog projekta, s druge strane.

                     (8)

                     Rashodi kojima se jačaju kapaciteti za odgovor na krizu u kontekstu pandemije bolesti COVID-19 trebali bi iznimno biti prihvatljivi od 1. veljače 2020.

                     (9)

                     Za razliku od članka 65. stavka 2. Uredbe (EU) br. 1303/2013 Europskog parlamenta i Vijeća (6), u kojem se 31. prosinca 2023. utvrđuje kao završni datum za prihvatljivost izdataka s obzirom na programe prekogranične suradnje koji se financiraju u okviru cilja „Europska teritorijalna suradnja”, u Provedbenoj uredbi (EU) br. 897/2014 ne utvrđuje se takav datum povezan s rashodima s obzirom na programe prekogranične suradnje u okviru Europskog instrumenta za susjedstvo, nego se utvrđuju rokovi povezani s projektnim ciklusom i projektnim aktivnostima. Kako bi odredbe Uredbe (EU) br. 1303/2013 i Provedbene uredbe (EU) br. 897/2014 bile dosljedne, provedbu obiju vrsta programa prekogranične suradnje trebalo bi uskladiti u mjeri u kojoj je to moguće. Međutim, radi pravne sigurnosti, razdoblje tijekom kojeg se mogu provoditi aktivnosti povezane sa zaključenjem programa i projekata, odnosno od 1. siječnja 2024. do 30. rujna 2024., ne bi trebalo skratiti. Stoga je primjereno da takve aktivnosti i njihovi rashodi budu prihvatljivi i od 1. siječnja 2024. do 30. rujna 2024. U pogledu tih razdoblja primjereno je produljiti razdoblje izvršenja programâ za godinu dana, odnosno do 31. prosinca 2025.

                     (10)

                     Kako bi se zemljama sudionicama osigurala pravna sigurnost, primjereno je uskladiti posebna rješenja i postupke za završnu računovodstvenu godinu i za zaključenje programa s odredbama koje se primjenjuju na programe prekogranične suradnje u okviru cilja „Europska teritorijalna suradnja”. Osim toga, trebalo bi omogućiti da se u potpunosti iskoristi doprinos Unije putem programâ prekogranične suradnje u okviru Europskog instrumenta za susjedstvo kako bi se iskoristila dodatna fleksibilnost predviđena za izračun završnog plaćanja na kraju programskog razdoblja.

                     (11)

                     Zbog hitnosti situacije povezane s pandemijom bolesti COVID-19 primjereno je osigurati brzu primjenu mjera predviđenih ovom Uredbom, koja bi stoga trebala stupiti na snagu sljedećeg dana od dana objave u Službenom listu Europske unije.

                     (12)

                     Provedbenu uredbu (EU) br. 897/2014 trebalo bi stoga na odgovarajući način izmijeniti.

                     (13)

                     Mjere predviđene ovom Uredbom u skladu su s mišljenjem Odbora osnovanog Uredbom (EU) br. 232/2014,

               DONIJELA JE OVU UREDBU:

            Članak 1.
            Provedbena uredba (EU) br. 897/2014 mijenja se kako slijedi:

                        1.

                        u članku 12. dodaje se sljedeći stavak 4.:

                           „4.   Odstupajući od stavaka 1. i 2. te u skladu s člankom 6. stavkom 1., sufinanciranje doprinosa Unije ne zahtijeva se za rashode koji su nastali i plaćeni kako su uključeni u godišnja financijska izvješća programa za računovodstvenu godinu koja traje od 1. srpnja 2020. do 30. lipnja 2021.”;

                        2.

                        u članku 15. datum „31. prosinca 2024.” zamjenjuje se datumom „31. prosinca 2025.”;

                        3.

                        članak 18. mijenja se kako slijedi:

                                    (a)

                                    u stavku 2. datum „31. prosinca 2021.” zamjenjuje se datumom „31. prosinca 2022.”;

                                    (b)

                                    u stavku 3. datum „31. prosinca 2022.” zamjenjuju se datumom „31. prosinca 2023.”;

                        4.

                        u članku 19. stavak 1. zamjenjuje se sljedećim:

                           „1.   Od 1. siječnja 2024. do 30. rujna 2024. smiju se provoditi samo aktivnosti povezane sa zaključenjem projekata koje provode korisnici u skladu s člankom 48. stavkom 2. točkom (a) podtočkom iii. ili aktivnosti povezane sa zaključenjem programa u okviru tehničke pomoći.”;

                        5.

                        u članku 28. umeće se sljedeći stavak 1.a:

                           „1.a   Za potrebe stavka 1. pandemija bolesti COVID-19 opravdan je slučaj, na koji se tijela za reviziju mogu na temelju svoje stručne prosudbe pozvati za primjenu nestatističke metode uzorkovanja za računovodstvenu godinu koja počinje 1. srpnja 2019. i završava 30. lipnja 2020.”;

                        6.

                        članak 41. mijenja se kako slijedi:

                                    (a)

                                    u stavku 1. umeće se sljedeća točka (c):

                                                „(c)

                                                projekt se provodi kako bi se ojačali kapaciteti za odgovor na krizu u kontekstu pandemije bolesti COVID-19.”;

                                    (b)

                                    umeće se sljedeći stavak 4.a:

                                       „4.a   Odstupajući od postupka navedenog u stavku 4., projekte predložene za odabir bez poziva na podnošenje ponuda u skladu sa stavkom 1. točkom (c) Komisija ocjenjuje na temelju sažetka projekta. Komisija obavješćuje upravljačko tijelo o svojoj ocjeni u roku od dva mjeseca od datuma podnošenja dokumenta. Taj je rok moguće produžiti ako je potrebno. U slučaju negativne ocjene Komisija obavješćuje upravljačko tijelo o razlozima za nju.”;

                        7.

                        članak 48. mijenja se kako slijedi:

                                    (a)

                                    u stavku 2. podtočke ii. i iii. zamjenjuju se sljedećim:

                                                „ii.

                                                nastali troškovi trebaju biti plaćeni prije podnošenja završnih izvješća o projektu. Mogu biti plaćeni naknadno pod uvjetom da su navedeni u završnom izvješću zajedno s procijenjenim datumom plaćanja;

                                                iii.

                                                iznimka su troškovi povezani sa završnim izvješćima o projektu, uključujući provjeru rashoda, reviziju i završnu evaluaciju projekta, koji mogu nastati nakon razdoblja provedbe projekta;”;

                                    (b)

                                    umeće se sljedeći stavak 2.a:

                                       „2.a   Neovisno o članku 19. stavku 1., rashodi nisu prihvatljivi za doprinos Unije ako su plaćeni nakon 31. prosinca 2023.”;

                                    (c)

                                    umeće se sljedeći stavak 3.a:

                                       „3.a   Odstupajući od stavka 3., troškovi projekata kojima se jačaju kapaciteti za odgovor na krizu u kontekstu pandemije bolesti COVID-19 prihvatljivi su od 1. veljače 2020.”

                        8.

                        članak 64. zamjenjuje se sljedećim:

                           „Članak 64.
                           Završno plaćanje

                              1.   Upravljačko tijelo dostavlja zahtjev za završno plaćanje popraćen dokumentima iz članka 68. i članka 77. stavka 5.

                              2.   Završno plaćanje izvršava se najkasnije tri mjeseca nakon datuma poravnavanja računa za posljednju računovodstvenu godinu ili mjesec dana nakon datuma prihvaćanja završnog izvješća o provedbi, pri čemu se u obzir uzima kasniji datum.

                              3.   Završno plaćanje za program u završnoj računovodstvenoj godini može premašiti za najviše 10 % doprinos Unije za svaki tematski cilj kako je utvrđen u provedbenoj odluci Komisije o odobrenju programa.
                              Doprinos Unije u obliku završnog plaćanja u završnoj računovodstvenoj godini ne smije premašiti ukupni doprinos Unije svakom programu kako je utvrđen u provedbenoj odluci Komisije o odobrenju programa.”;

                        9.

                        članak 77. mijenja se kako slijedi:

                                    (a)

                                    u stavku 5. datum „30. rujna 2024.” zamjenjuje se datumom „15. veljače 2025.”;

                                    (b)

                                    dodaje se sljedeći stavak 6.:

                                       „6.   Rokove utvrđene u stavcima 1. i 5. Komisija može iznimno produljiti na 1. ožujka slijedom priopćenja dotičnog upravljačkog tijela.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 77, 15.3.2014., str. 27.

            (2)  SL L 77, 15.3.2014., str. 95.

            (3)  Provedbena uredba Komisije (EU) br. 897/2014 оd 18. kolovoza 2014. o utvrđivanju posebnih odredbi za provedbu programa prekogranične suradnje koji se financiraju u skladu s Uredbom (EU) br. 232/2014 Europskog parlamenta i Vijeća o uspostavi Europskog instrumenta za susjedstvo (SL L 244, 19.8.2014., str. 12.).

            (4)  Uredba (EU) 2020/460 Europskog parlamenta i Vijeća od 30. ožujka 2020. o izmjeni uredaba (EU) br. 1301/2013, (EU) br. 1303/2013 i (EU) br. 508/2014 s obzirom na posebne mjere za mobilizaciju ulaganja u zdravstvene sustave država članica i u druge sektore njihovih gospodarstava u odgovoru na izbijanje bolesti COVID-19 (Investicijska inicijativa kao odgovor na koronavirus) (SL L 99, 31.3.2020., str. 5.).

            (5)  Uredba (EU) 2020/558 Europskog parlamenta i Vijeća od 23. travnja 2020. o izmjeni uredbi (EU) br. 1301/2013 i (EU) br. 1303/2013 u pogledu posebnih mjera radi pružanja iznimne fleksibilnosti za korištenje europskih strukturnih i investicijskih fondova u odgovoru na izbijanje bolesti COVID-19 (SL L 130, 24.4.2020., str. 1.).

            (6)  Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).


title: Provedbena uredba Komisije (EU) 2020/880 оd 24. lipnja 2020. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  26.6.2020

                  HR

                  Službeni list Europske unije

                  L 203/63

         PROVEDBENA UREDBA KOMISIJE (EU) 2020/880
         оd 24. lipnja 2020.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu te mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EZ) br. 1484/95 zamjenjuje se tekstom navedenim u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. lipnja 2020.

                  Za Komisiju,

                  u ime predsjednice,

               Wolfgang BURTSCHER

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG I

                     „PRILOG

                                 Oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo  (1)

                                 0207 12 90

                                 Trupovi peradi vrste Gallus domesticus pod nazivom „65 % piletina”, zamrznuti

                                 136,1

                                 0

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, zamrznuti

                                 251,1
                                 189,6
                                 249,6
                                 240,9

                                 15
                                 35
                                 15
                                 18

                                 AR
                                 BR
                                 CL
                                 TH

                                 1602 32 11

                                 Pripravci nekuhane peradi vrste Gallus domesticus

                                 199,7

                                 26

                                 BR

               ”

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).


title: Provedbena uredba Komisije (EU) 2020/881 оd 25. lipnja 2020. o prihvaćanju zahtjeva za tretman novog proizvođača izvoznika u pogledu konačnih antidampinških mjera uvedenih Provedbenom uredbom (EU) 2019/1198 na uvoz keramičkih stolnih i kuhinjskih proizvoda podrijetlom iz Narodne Republike Kine

text:
                  26.6.2020

                  HR

                  Službeni list Europske unije

                  L 203/65

         PROVEDBENA UREDBA KOMISIJE (EU) 2020/881
         оd 25. lipnja 2020.
         o prihvaćanju zahtjeva za tretman novog proizvođača izvoznika u pogledu konačnih antidampinških mjera uvedenih Provedbenom uredbom (EU) 2019/1198 na uvoz keramičkih stolnih i kuhinjskih proizvoda podrijetlom iz Narodne Republike Kine
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”),
         uzimajući u obzir Provedbenu uredbu Komisije (EU) 2019/1198 оd 12. srpnja 2019. o uvođenju konačne antidampinške pristojbe na uvoz keramičkih stolnih i kuhinjskih proizvoda podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 (2) („izvorna uredba”), a osobito njezin članak 2.,
         budući da:
         A.   MJERE NA SNAZI

                     (1)

                     Vijeće je 13. svibnja 2013. Provedbenom uredbom Vijeća (EU) br. 412/2013 (3) uvelo konačnu antidampinšku pristojbu na uvoz u Uniju keramičkih stolnih i kuhinjskih proizvoda („predmetni proizvod”) podrijetlom iz Narodne Republike Kine (NRK).

                     (2)

                     Komisija je 12. srpnja 2019., nakon revizije zbog predstojećeg isteka mjera u skladu s člankom 11. stavkom 2. osnovne uredbe, Provedbenom uredbom (EU) 2019/1198 produljila mjere za dodatnih pet godina.

                     (3)

                     Komisija je 28. studenoga 2019., nakon ispitnog postupka za sprečavanje izbjegavanja mjera u skladu s člankom 13. stavkom 3. i člankom 14. stavkom 5. osnovne uredbe, Provedbenom uredbom (EU) 2019/2131 (4) izmijenila Uredbu (EU) 2019/1198.

                     (4)

                     U početnom ispitnom postupku za ispitivanje proizvođačâ izvoznika u NRK-u primijenjen je odabir uzorka u skladu s člankom 17. Uredbe (EU) 2016/1036.

                     (5)

                     Komisija je za proizvođače izvoznike u uzorku uvela pojedinačne stope antidampinške pristojbe na uvoz predmetnog proizvoda u rasponu od 13,1 % do 23,4 %. Za proizvođače izvoznike koji surađuju, a nisu uključeni u uzorak, uvedena je stopa pristojbe od 17,9 %. Proizvođači izvoznici koji surađuju, a nisu uključeni u uzorak navedeni su u Prilogu I. Provedbenoj uredbi (EU) 2019/2131. Nadalje, na predmetni proizvod društava iz NRK-a koja se nisu javila ili nisu surađivala u ispitnom postupku uvedena je stopa pristojbe od 36,1 % na razini države.

                     (6)

                     U skladu s člankom 2. Provedbene uredbe (EU) 2019/1198 Komisija može izmijeniti Prilog I. te uredbe tako da se novom proizvođaču izvozniku odobri stopa pristojbe koja se primjenjuje na društva koja surađuju, a koja nisu uključena u uzorak ili kojima nije odobren individualni tretman, odnosno ponderirana prosječna stopa pristojbe od 17,9 %, ako novi proizvođač izvoznik iz NRK-a dostavi dostatne dokaze Komisiji:

                                 (a)

                                 da nije izvozio predmetni proizvod u Uniju tijekom razdoblja ispitnog postupka na kojem se mjere temelje, odnosno od 1. siječnja 2011. do 31. prosinca 2011. („razdoblje početnog ispitnog postupka”);

                                 (b)

                                 da nije povezan ni s jednim od izvoznika ili proizvođača u NRK-u koji podliježu antidampinškim mjerama uvedenima izvornom uredbom; i

                                 (c)

                                 da je nakon kraja razdoblja početnog ispitnog postupka doista izvozio predmetni proizvod u Uniju ili da je preuzeo neopozivu ugovornu obvezu izvoza znatne količine u Uniju.

               B.   ZAHTJEV ZA TRETMAN NOVOG PROIZVOĐAČA IZVOZNIKA

                     (7)

                     Grupa povezanih društava Huatai Ceramics Industry Limited, Hunan, China i Kerun Ceramics Manufactory Ltd. („Huatai i Kerun” ili „podnositelj zahtjeva”) podnijela je Komisiji zahtjev za odobrenje tretmana novog proizvođača izvoznika čime bi se na nju primjenjivala stopa pristojbe koja se primjenjuje na društva u NRK-u koja surađuju, a nisu uključena u uzorak, tj. 17,9 %. Podnositelj zahtjeva tvrdio je da ispunjava sva tri uvjeta navedena u članku 2. izvorne uredbe.

                     (8)

                     Kako bi se utvrdilo ispunjava li podnositelj zahtjeva uvjete za odobrenje tretmana novog proizvođača izvoznika kako su utvrđeni u članku 2. izvorne uredbe („uvjeti za tretman novog proizvođača izvoznika”), Komisija je podnositelju zahtjeva prvo poslala upitnik u kojemu je zatražila dokaze o ispunjavanju tih uvjeta.

                     (9)

                     Nakon analize odgovora na upitnik Komisija je zatražila dodatne informacije i popratne dokaze, koje je podnositelj zahtjeva dostavio.

                     (10)

                     Komisija je nastojala provjeriti sve podatke koje je smatrala potrebnima kako bi utvrdila ispunjava li podnositelj zahtjeva uvjete za tretman novog proizvođača izvoznika. U tu je svrhu dokaze koje je podnositelj zahtjeva dostavio u svojem odgovoru na upitnik Komisija analizirala provjerom različitih internetskih baza podataka, uključujući Orbis (5) i Qichacha (6), te unakrsnom provjerom podataka o društvu s podacima dostavljenima u prethodnim predmetima. Komisija je istodobno obavijestila industriju Unije o podnositeljevu zahtjevu te ju je pozvala da po potrebi iznese primjedbe. Od industrije Unije nisu primljene nikakve primjedbe.

               C.   ANALIZA ZAHTJEVA

                     (11)

                     U pogledu uvjeta iz članka 2. točke (a) izvorne uredbe da podnositelj zahtjeva nije izvozio predmetni proizvod u Uniju tijekom razdoblja ispitnog postupka na kojem se temelje mjere, odnosno od 1. siječnja 2011. do 31. prosinca 2011. („razdoblje početnog ispitnog postupka”), Komisija je utvrdila da podnositelj zahtjeva doista nije izvozio u EU tijekom razdoblja ispitnog postupka. Huatai je osnovan u rujnu 2010. kao domaći prodavatelj keramike. U njegovu statutu vidljivo je da nije imao dozvolu za izvoz do ožujka 2012. te da nije mogao proizvoditi predmetni proizvod do prosinca 2012., odnosno nakon razdoblja ispitnog postupka. Kerun je osnovan u listopadu 2004. Nije dobio dozvolu za proizvodnju predmetnog proizvoda do srpnja 2018., a dozvolu za izvoz do svibnja 2019., što je oboje nakon razdoblja ispitnog postupka. Stoga podnositelj zahtjeva ispunjava taj uvjet.

                     (12)

                     U pogledu uvjeta iz članka 2. točke (b) izvorne uredbe da podnositelj zahtjeva nije povezan ni s jednim izvoznikom ili proizvođačem koji podliježu antidampinškim mjerama uvedenima izvornom uredbom, Komisija je utvrdila da je podnositelj zahtjeva bio povezan s jednim od svojih glavnih klijenata, malezijskim društvom Fluxline Trading SDN BHD. Međutim, to se društvo ne nalazi u NRK-u i nije podlijegalo antidampinškim mjerama uvedenima izvornom uredbom. Nisu utvrđeni drugi odnosi definirani Provedbenom uredbom Komisije 2015/2447 (7). Stoga podnositelj zahtjeva ispunjava taj uvjet.

                     (13)

                     U pogledu uvjeta iz članka 2. točke (c) izvorne uredbe da je podnositelj zahtjeva doista izvozio predmetni proizvod u Uniju nakon razdoblja početnog ispitnog postupka ili da je preuzeo neopozivu ugovornu obvezu izvoza znatne količine u Uniju, Komisija je utvrdila da je podnositelj zahtjeva izvozio u Uniju 2019., dakle nakon razdoblja početnog ispitnog postupka. Podnositelj zahtjeva dostavio je račune, popis pakiranja, teretnicu i potvrdu o plaćanju narudžbe koju je 2019. izvršilo društvo u Austriji. Stoga podnositelj zahtjeva ispunjava taj uvjet.

                     (14)

                     U skladu s tim podnositelj zahtjeva ispunjava sva tri uvjeta za odobrenje tretmana novog proizvođača izvoznika, kako je utvrđeno u članku 2. izvorne uredbe, te bi taj zahtjev stoga trebalo prihvatiti. Prema tome bi se na podnositelja zahtjeva trebala primjenjivati antidampinška pristojba od 17,9 % za društva koja surađuju, a nisu uključena u uzorak početnog ispitnog postupka.

               D.   OBJAVA

                     (15)

                     Podnositelj zahtjeva i industrija Unije obaviješteni su o bitnim činjenicama i razmatranjima na temelju kojih se smatralo primjerenim društvima Huatai Ceramics Industry Limited, Hunan, China i Kerun Ceramics Manufactory Ltd. („Huatai i Kerun”) odobriti stopu antidampinške pristojbe koja se primjenjuje na društva koja surađuju, a nisu uključena u uzorak početnog ispitnog postupka.

                     (16)

                     Strankama je omogućeno iznošenje primjedbi. Nisu primljene nikakve primjedbe.

                     (17)

                     Uredba je u skladu s mišljenjem Odbora uspostavljenog člankom 15. stavkom 1. osnovne uredbe,

               DONIJELA JE OVU UREDBU:

            Članak 1.
            Sljedeće društvo dodaje se na popis društava koja surađuju, a nisu uključena u uzorak iz Provedbene uredbe (EU) 2019/1198 od 12. srpnja 2019., konkretno u Prilog I. Provedbenoj uredbi 2019/1198:

                        Društvo

                        Dodatna oznaka
                        TARIC

                        „Huatai Ceramics Industry Limited, Hunan, China i Kerun Ceramics Manufactory Ltd.

                        C551”

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama.

            Sastavljeno u Bruxellesu 25. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  SL L 189, 15.7.2019., str. 8.

            (3)  Provedbena uredba Vijeća (EU) br. 412/2013 od 13. svibnja 2013. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (SL L 131, 15.5.2013., str. 1.).

            (4)  Provedbena uredba Komisije (EU) 2019/2131 оd 28. studenoga 2019. o izmjeni Provedbene uredbe (EU) 2019/1198 o uvođenju konačne antidampinške pristojbe na uvoz keramičkih stolnih i kuhinjskih proizvoda podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća (SL L 321, 12.12.2019., str. 139.).

            (5)  Orbis je globalni pružatelj korporativnih informacija koji obuhvaća više od 220 milijuna poduzeća u cijelom svijetu. Uglavnom pruža standardizirane informacije o privatnim poduzećima i korporativnim strukturama.

            (6)  Qichacha je privatna profitna baza podataka u kineskom vlasništvu koja potrošačima/stručnjacima pruža poslovne podatke, informacije o kreditima i analitičke podatke o privatnim i javnim poduzećima u Kini.

            (7)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.). Člankom 127. propisano je da se dvije osobe smatraju međusobno povezanima ako je ispunjen jedan od sljedećih uvjeta: (a) ako je jedna osoba rukovoditelj ili direktor u poduzeću druge osobe; (b) ako su pravno priznati poslovni partneri; (c) ako su u odnosu poslodavca i posloprimca; (d) ako treća osoba izravno ili neizravno posjeduje, kontrolira ili drži 5 % ili više udjela ili dionica s pravom glasa obiju osoba; (e) ako jedna osoba izravno ili neizravno kontrolira drugu; (f) ako obje osobe izravno ili neizravno kontrolira treća osoba; (g) ako zajedno izravno ili neizravno kontroliraju treću osobu; (h) ako su članovi iste obitelji. Osobe koje su poslovno povezane na način da je jedna od njih jedini zastupnik, jedini distributer ili jedini koncesionar druge, bez obzira na to kako je odnos opisan, smatraju se međusobno povezanima samo ako su obuhvaćene kriterijima iz prethodne rečenice.


title: Provedbena uredba Komisije (EU) 2020/882 оd 25. lipnja 2020. o prihvaćanju zahtjeva za tretman novog proizvođača izvoznika u pogledu konačnih antidampinških mjera uvedenih Provedbenom uredbom (EU) 2019/1198 na uvoz keramičkih stolnih i kuhinjskih proizvoda podrijetlom iz Narodne Republike Kine

text:
                  26.6.2020

                  HR

                  Službeni list Europske unije

                  L 203/68

         PROVEDBENA UREDBA KOMISIJE (EU) 2020/882
         оd 25. lipnja 2020.
         o prihvaćanju zahtjeva za tretman novog proizvođača izvoznika u pogledu konačnih antidampinških mjera uvedenih Provedbenom uredbom (EU) 2019/1198 na uvoz keramičkih stolnih i kuhinjskih proizvoda podrijetlom iz Narodne Republike Kine
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”),
         uzimajući u obzir Provedbenu uredbu Komisije (EU) 2019/1198 оd 12. srpnja 2019. o uvođenju konačne antidampinške pristojbe na uvoz keramičkih stolnih i kuhinjskih proizvoda podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 (2) („izvorna uredba”), a osobito njezin članak 2.,
         budući da:
         A.   MJERE NA SNAZI

                     (1)

                     Vijeće je 13. svibnja 2013. Provedbenom uredbom Vijeća (EU) br. 412/2013 (3) uvelo konačnu antidampinšku pristojbu na uvoz u Uniju keramičkih stolnih i kuhinjskih proizvoda („predmetni proizvod”) podrijetlom iz Narodne Republike Kine (NRK).

                     (2)

                     Komisija je 12. srpnja 2019., nakon revizije zbog predstojećeg isteka mjera u skladu s člankom 11. stavkom 2. osnovne uredbe, Provedbenom uredbom (EU) 2019/1198 produljila mjere za dodatnih pet godina.

                     (3)

                     Komisija je 28. studenoga 2019., nakon ispitnog postupka za sprečavanje izbjegavanja mjera u skladu s člankom 13. stavkom 3. i člankom 14. stavkom 5. osnovne uredbe, Provedbenom uredbom Komisije (EU) 2019/2131 (4) izmijenila Uredbu (EU) 2019/1198.

                     (4)

                     U početnom ispitnom postupku za ispitivanje proizvođača izvoznika u NRK primijenjen je odabir uzorka u skladu s člankom 17. osnovne uredbe.

                     (5)

                     Komisija je za proizvođače izvoznike u uzorku uvela pojedinačne stope antidampinške pristojbe na uvoz predmetnog proizvoda u rasponu od 13,1 % do 23,4 %. Za proizvođače izvoznike koji surađuju, a nisu uključeni u uzorak, uvedena je stopa pristojbe od 17,9 %. Proizvođači izvoznici koji surađuju, a nisu uključeni u uzorak navedeni su u Prilogu I. Uredbi (EU) 2019/2131. Nadalje, na predmetni proizvod društava iz NRK-a koja se nisu javila ili nisu surađivala u ispitnom postupku uvedena je stopa pristojbe od 36,1 % na razini države.

                     (6)

                     U skladu s člankom 2. izvorne uredbe Komisija može izmijeniti Prilog I. te uredbe tako da se novom proizvođaču izvozniku odobri stopa pristojbe koja se primjenjuje na društva koja surađuju, a koja nisu uključena u uzorak ili kojima nije odobren individualni tretman, odnosno ponderirana prosječna stopa pristojbe od 17,9 %, ako novi proizvođač izvoznik u NRK dostavi dostatne dokaze Komisiji:

                                 (a)

                                 da nije izvozio predmetni proizvod u Uniju tijekom razdoblja ispitnog postupka na kojem se mjere temelje, odnosno od 1. siječnja 2011. do 31. prosinca 2011. („razdoblje početnog ispitnog postupka”);

                                 (b)

                                 da nije povezan ni s jednim od izvoznika ili proizvođača u NRK-u koji podliježu antidampinškim mjerama uvedenima izvornom uredbom; i

                                 (c)

                                 da je nakon kraja razdoblja početnog ispitnog postupka doista izvozio predmetni proizvod u Uniju ili da je preuzeo neopozivu ugovornu obvezu izvoza znatne količine u Uniju.

               B.   ZAHTJEV ZA TRETMAN NOVOG PROIZVOĐAČA IZVOZNIKA

                     (7)

                     Društvo Hunan Huazhi Ceramic Co., Ltd. („Huazhi” ili „podnositelj zahtjeva”) podnijelo je Komisiji zahtjev za odobrenje tretmana novog proizvođača izvoznika čime bi se na njega primjenjivala stopa pristojbe koja se primjenjuje na društva u NRK-u koja surađuju, a nisu uključena u uzorak, tj. 17,9 %. Podnositelj zahtjeva tvrdio je da ispunjava sva tri uvjeta navedena u članku 2. izvorne uredbe.

                     (8)

                     Kako bi se utvrdilo ispunjava li podnositelj zahtjeva uvjete za odobrenje tretmana novog proizvođača izvoznika kako su utvrđeni u članku 2. izvorne uredbe („uvjeti za tretman novog proizvođača izvoznika”), Komisija je podnositelju zahtjeva prvo poslala upitnik u kojemu je zatražila dokaze o ispunjavanju tih uvjeta.

                     (9)

                     Nakon analize odgovora na upitnik Komisija je zatražila dodatne informacije i popratne dokaze, koje je podnositelj zahtjeva dostavio.

                     (10)

                     Komisija je nastojala provjeriti sve podatke koje je smatrala potrebnima kako bi utvrdila ispunjava li podnositelj zahtjeva uvjete za tretman novog proizvođača izvoznika. U tu je svrhu dokaze koje je podnositelj zahtjeva dostavio u svojem odgovoru na upitnik Komisija analizirala provjerom različitih internetskih baza podataka, uključujući Orbis (5) i Qichacha (6), te unakrsnom provjerom podataka o društvu s podacima dostavljenima u prethodnim predmetima. Komisija je istodobno obavijestila industriju Unije o podnositeljevu zahtjevu te ju je pozvala da po potrebi iznese primjedbe. Od industrije Unije nisu primljene nikakve primjedbe.

               C.   ANALIZA ZAHTJEVA

                     (11)

                     U pogledu uvjeta iz članka 2. točke (a) izvorne uredbe da podnositelj zahtjeva nije izvozio predmetni proizvod u Uniju tijekom razdoblja ispitnog postupka na kojem se temelje mjere, odnosno od 1. siječnja 2011. do 31. prosinca 2011. („razdoblje početnog ispitnog postupka”), Komisija je utvrdila da podnositelj zahtjeva tada nije postojao kao društvo. Statut društva Huazhi datira iz listopada 2013., a njegova dozvola za rad iz studenoga 2013. Zbog toga podnositelj zahtjeva nije mogao izvoziti predmetni proizvod u Uniju tijekom razdoblja ispitnog postupka i stoga ispunjava taj uvjet.

                     (12)

                     U pogledu uvjeta iz članka 2. točke (b) izvorne uredbe da podnositelj zahtjeva nije povezan ni s jednim izvoznikom ili proizvođačem koji podliježu antidampinškim mjerama uvedenima izvornom uredbom, Komisija je utvrdila da dva dioničara društva Huazhi nemaju druge vlasničke udjele. Iako je jedan od glavnih klijenata društva Huazhi bio kineski proizvođač predmetnog proizvoda koji podliježe antidampinškim mjerama, između njih nije utvrđen odnos definiran Provedbenom uredbom Komisije 2015/2447 (7). Stoga podnositelj zahtjeva ispunjava taj uvjet.

                     (13)

                     U pogledu uvjeta iz članka 2. točke (c) izvorne uredbe da je podnositelj zahtjeva doista izvozio predmetni proizvod u Uniju nakon razdoblja početnog ispitnog postupka ili da je preuzeo neopozivu ugovornu obvezu izvoza znatne količine u Uniju, Komisija je utvrdila da je podnositelj zahtjeva izvozio u Uniju 2019., dakle nakon razdoblja početnog ispitnog postupka. Podnositelj zahtjeva dostavio je račune, popis pakiranja, teretnicu i potvrdu o plaćanju narudžbe koju je 2019. izvršilo društvo u Francuskoj. Stoga podnositelj zahtjeva ispunjava taj uvjet.

                     (14)

                     U skladu s tim podnositelj zahtjeva ispunjava sva tri uvjeta za odobrenje tretmana novog proizvođača izvoznika, kako je utvrđeno u članku 2. izvorne uredbe, te bi taj zahtjev stoga trebalo prihvatiti. Prema tome bi se na podnositelja zahtjeva trebala primjenjivati antidampinška pristojba od 17,9 % za društva koja surađuju, a nisu uključena u uzorak početnog ispitnog postupka.

               D.   OBJAVA

                     (15)

                     Podnositelj zahtjeva i industrija Unije obaviješteni su o bitnim činjenicama i razmatranjima na temelju kojih se smatralo primjerenim društvu Hunan Huazhi Ceramic Co., Ltd. („Huazhi”) odobriti stopu antidampinške pristojbe koja se primjenjuje na društva koja surađuju, a nisu uključena u uzorak početnog ispitnog postupka.

                     (16)

                     Strankama je omogućeno iznošenje primjedbi. Nisu primljene nikakve primjedbe.

                     (17)

                     Uredba je u skladu s mišljenjem Odbora uspostavljenog člankom 15. stavkom 1. osnovne uredbe,

               DONIJELA JE OVU UREDBU:

            Članak 1.
            Sljedeće društvo dodaje se na popis društava koja surađuju, a nisu uključena u uzorak iz Provedbene uredbe (EU) 2019/1198, konkretno u Prilog I. Provedbenoj uredbi 2019/1198:

                        Društvo

                        Dodatna oznaka
                        TARIC

                        Hunan Huazhi Ceramic Co., Ltd.

                        C550

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  SL L 189, 15.7.2019., str. 8.

            (3)  Provedbena uredba Vijeća (EU) br. 412/2013 od 13. svibnja 2013. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (SL L 131, 15.5.2013., str. 1.).

            (4)  Provedbena uredba Komisije (EU) 2019/2131 оd 28. studenoga 2019. o izmjeni Provedbene uredbe (EU) 2019/1198 o uvođenju konačne antidampinške pristojbe na uvoz keramičkih stolnih i kuhinjskih proizvoda podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća (SL L 321, 12.12.2019., str. 139.).

            (5)  Orbis je globalni pružatelj korporativnih informacija koji obuhvaća više od 220 milijuna poduzeća u cijelom svijetu. Uglavnom pruža standardizirane informacije o privatnim poduzećima i korporativnim strukturama.

            (6)  Qichacha je privatna profitna baza podataka u kineskom vlasništvu koja potrošačima/stručnjacima pruža poslovne podatke, informacije o kreditima i analitičke podatke o privatnim i javnim poduzećima u Kini.

            (7)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.). Člankom 127. propisano je da se dvije osobe smatraju međusobno povezanima ako je ispunjen jedan od sljedećih uvjeta: (a) ako je jedna osoba rukovoditelj ili direktor u poduzeću druge osobe; (b) ako su pravno priznati poslovni partneri; (c) ako su u odnosu poslodavca i posloprimca; (d) ako treća osoba izravno ili neizravno posjeduje, kontrolira ili drži 5 % ili više udjela ili dionica s pravom glasa obiju osoba; (e) ako jedna osoba izravno ili neizravno kontrolira drugu; (f) ako obje osobe izravno ili neizravno kontrolira treća osoba; (g) ako zajedno izravno ili neizravno kontroliraju treću osobu; (h) ako su članovi iste obitelji. Osobe koje su poslovno povezane na način da je jedna od njih jedini zastupnik, jedini distributer ili jedini koncesionar druge, bez obzira na to kako je odnos opisan, smatraju se međusobno povezanima samo ako su obuhvaćene kriterijima iz prethodne rečenice.